Crif Xeddam, yewwi-d s tuget ssin n yisental d igejdanen, tayri n tmurt-is, d usentel n tmeṭṭut i yeṭfen aḥric d ameqran di tmedyazt-is. Yewwi-d ɣef tayri n tmeṭṭut, ɣef cbaḥa-ines, d tlelli-s. D netta i d amenzu di tsuta-ines yeksen cced d laḥjab ɣef tmeṭṭut taqbaylit, yefka-as azref ad teffeɣ, ad tɣer, ad taxdem, ad tili am tid n umaḍal merra, amedya ay-agi iban-d srid deg usefru:"leḥjab n tḥerrit". Yettwali d azref n tmeṭṭut ad tili akken i as-yehwa, d win i asyehwan mebla akukru, yettwali tayri s wudem icebḥen ama ɣef tmeṭṭut ama ɣef urgaz, yerra timedlin ɣef tmuɣli n tmetti tamensayt.